text: Álvur Ákason hevur gjøgnum árini glett mong barnahjørtu - og helst eisini hjørtuni í teimum vaksnu. Í ár fyllir Álvur 50, og føðingardagurin verður hildin á ymsan hátt á bókasøvnum og stovnum í norðurlondum.
text: #000000
text: Í ár eru 50 ár síðani at Álvur Ákason sá dagsins ljós. Svenska Gunilla Bergström (1942-2021), var kvinnan handan Álv Ákason, og hon hevur bæði skrivað og myndprýtt bøkurnar um fitta kúllin, sum á svenskum eitur Alfons Åberg.
text: #000001
text: Álvur Ákason er ikki ein superhetja, hann eitt heilt vanligt barn. Álvur býr í íbúð saman við pápa sínum í einum svenskum býi. Søgurnar um Álv snúgva seg um eina rúgvu av gerandishendingum, sum flestu børn kunnu spegla sær í. Álvur spælir til dømis við vinfólkini, Virgar og Mallu, hann tímir ikki í song og onkuntíð lumpar hann góðsliga pápa sín. Í 1970 árunum, tá bøkurnar um Álv komu á marknaðin, var tað ikki sæð fyrr í barnabókmentum, at eitt barn búði hjá pápa sínum uttan eina mammu. Kortini munnu bæði mammur og pápar kenna seg aftur í pápa Álvi.
text: #000002
text: Fyrsta bókin um Álv var Góða nátt, Álvur!, sum kom út í Svøríki í 1972. Síðan tá eru komnar 25 bøkur um Álv, sum eru týddar til 35 ymisk mál. Fyrstu ferð føroysk børn kundu lesa um Álv Ákason á føroyskum var í 1988, tá Bókadeild Føroya Lærarafelags gav út Knýt bara, Álvur!.
text: #000003
text: - Tað er ringt at taka nakra bók fram um aðrar, men Góða nátt, Álvur! er ein ótrúliga fitt søga.
text: #000005
text: Rundi føðingardagurin hjá Álvi verður hátíðarhildin á ymsan hátt í norðurlondum. Bókadeild Føroya Lærarafelags hevur í ár givið eitt savn við trimum klassikarum við Álvi út, Stuttleika tær saman við Álvi Ákasyni.
text: #000006
text: Álvur Ákason er fyrst og fremst ein fittur drongur, og søgurnar um hann lýsa eitt vanligt barnalív. Í 50 ár hava børn í ymsum aldri hoyrt søgurnar um Álv og ivaleyst eru vit mong, ið eru vorðin góð við hann. Hóast Álvur Ákason hevur verið til í 50 ár, er hann enn viðkomandi og fer helst eisini at vera tað tey næstu 50 árini.
text: #000007
text: Í sambandi við runda dagin, hava bókasøvn og onnur valt at hátíðarhalda Álv. Á Klaksvíkar bókasavni verður serligt tiltak um Álv Ákason hósdagin 13. oktober kl. 15.00.
text: #000008
text: Hesar bøkurnar um Álv Ákason eru komnar út á føroyskum:
text: #000009
text: 1990 Hvat segði pápi, Álvur?
text: #000010
text: 1995 Tel um grýlur, Álvur!
text: #000011
text: 1999 Lumpar tú pápa tín, Álvur?
text: #000012
text: 2002 Hvussu víða røkkur Álvur?
text: #000013
text: 2017 Álvur Ákason og vinir hansara
text: #000016
text: Føroyar lesa skal vera við til at skapa lesigleði, seta føroyska málið í miðdeplin og skapa karmar fyri eini góðari lesimentan.
text: #000019
text: Um Føroyar lesaUpprunin til Føroyar lesaEndamáliðSamstarviðLesivanakanninginTemaSummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanumFilmar um lesingSkúlabókavørðurinLærarinNámslektarinNámsfrøðingurinLandsstýrismaðurinMaria og RonjaLesandi skiparinSambandBókaslúkurinMore
text: #000020
text: SummarbókinKom-og-lesMillum permurnarFøroyingar lesaLesipreiMítt bókaminniRithøvundaprátMál & miðlanÁ breddanum
text: #000021